Na temelju članka 13. stav 2. Zakona o principima lokalne samouprave u Federaciji Bosne i Hercegovine (Službene novine Federacije BiH, broj 49/06) i članka 24., a u vezi sa člankom 127. i 128. Statuta Općine Novi Travnik, („Službeni glasnik Općine Novi Travnik”, broj:3/08, 2/10 i 2/17) Gradsko vijeće Novi Travnik na prijedlog Povjerenstva za statut i propise,  na 2. redovitoj sjednici održanoj __________.2024. godine, donijelo je


PRIVREMENU STATUTARNU
ODLUKU GRADA NOVI TRAVNIK


POGLAVLJE I. OPĆE ODREDBE

Članak 1.

(Predmet Odluke)
Ovom Statutarnom odlukom u skladu sa Zakonom o Gradu Novi Travnik („Službene novine Federacije BiH“, broj:58/24) uređuje se uspostava, organizacija i funkcioniranje Grada Novi Travnik u periodu do donošenja Statuta Grada, te druga pitanja.
Gramatička terminologija korištenja muškog i ženskog roda podrazumijeva uključivanje oba roda.

Članak 2.
(Pravni status)
Grad Novi Travnik je jedinica lokalne samouprave sa pravima i obavezama utvrđenim Ustavom i Zakonom.
Grad Novi Travnik je pravna osoba.


POGLAVLJE II. STATUSNA OBILJEŽJA GRADA

Članak 3.
(Naziv i sjedište Grada)
1) Naziv Grada je: Grad Novi Travnik (u daljem tekstu: Grad).
2) Sjedište Grada je: Novi Travnik, Ulica Kralja Tvrtka broj 1 , 72290 Novi Travnik.

Članak 4.
(Teritorija Grada)
Teritoriju Grada Novi Travnik čine gradsko područje naseljenog mjesta Novi Travnik i  sva naseljena mjesta, koja se prema evidenciji Federalnog zavoda za statistiku nalaze u okviru područja Općine Novi Travnik na dan stupanja na snagu Zakona o Gradu Novi Travnik u skladu sa Zakonom o utvrđivanju naseljenih mjesta i o izmjenama u nazivima naseljenih mjesta u određenim općinama – Prečišćeni tekst („Službeni list SRBiH“, broj: 24/86, 33/90 i 32/91 i „Službene novine FBiH“, broj: 14/04, 59/05, 68/05, 81/11 i 25/12), i to: Balići, Bistro, Božići, Bučići, Budušići, Bugojčići, Bukvići, Čakići, Čehova, Dahovo, Donje Pećine, Duboko, Djakovići, Gornje Pećine, Hadžići, Has, Isakovići, Kasapovići, Kopila, Kovačići, Krnjića potok, Lisac, Margetići, Monjići, Nević polje, Nova Opara, Opara, Orašac, Pečuj, Petačići, Potočani, Pribilovići, Pričani, Rankovići, Rastovci, Rat, Reput, Ruda, Sebešić, Seona, Sinokos, Stojkovići, Šenkovići, Torine, Trenica, Trnovac, Turalići, Vejzovići, Vodovod, Zenepići i Zubići.

Članak 5.
(Grb i zastava Grada)

Grad preuzima grb, zastavu i druga obilježja Općine Novi Travnik
Uvjeti i način upotrebe grba i zastave Grada Novi Travnik propisuje se posebnom odlukom Gradskog vijeća.

Članak 6.
(Pečat)

Gradsko vijeće, Gradonačelnik, Gradske službe za upravu, mjesne zajednice i Gradsko izborno povjerenstvo imaju pečat.
Pečat je okruglog oblika i sadrži sljedeći tekst: Bosna i Hercegovina – Federacija Bosne i Hercegovine – Srednjobosanski kanton/Kanton Središnja Bosna - Grad Novi Travnik, kao i naziv organa Grada, sve ispisano u koncentričnim krugovima.
U sredini pečata nalazi se grb Grada Novi Travnik.
Izrada pečata, uvjeti i način uporabe pečata Grada Novi Travnik propisuje se posebnim propisom gradonačelnika.


POGLAVLJE III. ORGANI GRADA

Članak 7.
(Opća odredba)

Organi grada su:
1. Gradsko vijeće,
2. Gradonačelnik.

Članak 8.

Ovlaštenja i obaveze koje proizlaze iz samoupravnog djelokruga Grada podijeljene su između Gradskog vijeća kao predstavničkog organa i Gradonačelnika kao izvršnog organa.
Ako zakonom nije određeno koji je organ nadležan za obavljanje poslova iz samoupravnog djelokruga Grada, svi poslovi i zadaci koji se odnose na uređivanje odnosa iz samoupravnog djelokruga Grada (normativne naravi) u nadležnosti su Gradskog vijeća, a izvršni poslovi i zadaci u nadležnosti su Gradonačelnika.
Ako se radi o izvršnim poslovima, a nije određena nadležnost za njihovo obavljanje, nadležna je služba za upravu, druga institucija ili tijelo uprave koje ovlasti Gradonačelnik.




1. GRADSKO VIJEĆE
Članak 9.
(Mjesto i uloga)

Gradsko vijeće je predstavnički organ građana i organ lokalne samouprave izabran na temelju općeg biračkog prava na neposrednim izborima tajnim glasanjem na način određen Izbornim zakonom.
Gradsko vijeće donosi opće akte i druge akte u okviru samoupravnog djelokruga Grada te obavlja druge poslove u skladu sa Ustavom, zakonom i Statutom Grada.
Gradsko vijeće ima 25 Gradskih vijećnika.

Članak 10.
(Nadležnost)

Gradsko vijeće u okviru svoje nadležnosti:
1. donosi Statut Grada dvotrećinskom većinom glasova;
2. donosi odluke i druge opće akte kojima uređuje pitanja iz samoupravnog djelokruga Grada;
3. donosi budžet Grada, godišnji izvještaj o izvršenju budžeta kao i odluku o privremenom financiranju u skladu sa zakonom;
4. utvrđuje gradsku politiku u okviru nadležnosti i prati njeno ostvarivanje;
5. donosi razvojne, prostorne i urbanističke planove i programe, te provedbene planove, uključujući zoniranje;
6. donosi propise o porezima, taksama, naknadama i doprinosima Grada u skladu sa zakonom;
7. donosi odluke o upravljanju i raspolaganju imovinom Grada;
8. donosi odluke o zaduživanju Grada, o raspisivanju javnog zajma i davanju jamstva u skladu sa zakonom;
9. donosi programe uređenja gradskog građevinskog zemljišta;
10. donosi plan korištenja javnih površina;
11. donosi odluke o organizaciji mjesne samouprave i nazivima ulica, trgova i dijelova naseljenih mjesta;
12. donosi odluke o udruživanju Grada u saveze i druge oblike organiziranja, te o trajnom uspostavljanju prijateljske i druge saradnje sa lokalnim i regionalnim zajednicama drugih država;
13. donosi odluke o proglašenju praznika Grada;
14. donosi odluke o priznanjima i nagradama Grada;
15. donosi odluke o raspisivanju referenduma i sazivanju zborova mjesnih zajednica;
16. bira i razrješava predsjedavajućeg i zamjenika predsjedavajućeg Gradskog vijeća;
17. osniva radna tijela Gradskog vijeća, te bira i razrješava njihove članove;
18. donosi program razvoja zaštite i spašavanja od prirodnih i drugih nesreća Grada
19. osniva poduzeća i ustanove i druga pravna lica za obavljanje komunalnih, društvenih,
            privrednih i drugih djelatnosti od interesa za Grad, te odlučuje o njihovim statusnim
            promjenama u skladu sa zakonom;
20. odlučuje o prestanku ustanova, poduzeća i drugih pravnih lica u skladu sa zakonom;
21. utvrđuje koeficijent za obračun plaće za Gradonačelnika Grada
22. razmatra godišnji izvještaj o provođenju gradske politike i aktivnostima Gradonačelnika;
23. pokreće i razmatra inicijativu za pokretanje postupka opoziva Gradonačelnika i donosi
odluke o pokretanju postupka opoziva Gradonačelnika;
24. ocjenjuje rad ustanova i kvaliteta usluga u djelatnosti zdravstva, socijalne zaštite, 
obrazovanja, kulture i sporta, najmanje jednom godišnje, te osigurava financijska sredstva
            za unapređenje njihovog rada i kvaliteta usluga u skladu sa potrebama stanovništva i
            mogućnostima Grada;
25. donosi pojedinačne i druge akte iz samoupravnog djelokruga Grada u skladu sa zakonom
 i Statutom;
26. analizira stanje javnog reda i mira, sigurnost ljudi i imovine najmanje jednom godišnje, te 
            predlaže mjere prema nadležnim organima; 
       27.utvrđuje smjernice za vođenje kadrovske politike u skladu sa zakonom;
       28.donosi Poslovnik o svome radu;
       29.obavlja i druge poslove utvrđene zakonom i Statutom grada.

Članak 11.

Gradsko vijeće donosi odluke većinom glasova ukupnog broja vijećnika, osim u slučajevima propisanim ovom Odlukom.
Statut Grada, odluku o osnivanju, odnosno ukidanju mjesne zajednice, te odluku o prenošenju poslova iz samoupravnog djelokruga Grada, Gradsko vijeće donosi dvotrećinskom većinom ukupnog broja izabranih vijećnika.


2. GRADONAČELNIK

Članak 12.
(Mjesto i uloga)

Gradonačelnik je nositelj izvršne vlasti Grada.
Gradonačelnik se bira neposredno na način i po postupku utvrđenim Zakonom o izboru, prestanku mandata, opozivu i zamjeni načelnika općina u Federaciji Bosne i Hercegovine („Službene novine Federacije BiH“, broj: 19/08).

Članak 13.
(Nadležnost)

Gradonačelnik kao nositelj izvršne vlasti u okviru samoupravnog djelokruga Grada:
1. predstavlja i zastupa Grad,
2. osigurava izvršavanje odluka i drugih akata Gradskog vijeća i odgovoran je za njihovo
            provođenje,
3. podnosi prijedlog budžeta Grada Gradskom vijeću,
4. odgovoran je za izvršavanje budžeta Grada,
5. obavlja upravljački nadzor nad zakonitošću rada javnih ustanova i poduzeća kojim je osnivač   Grad, te im daje upute za rad,
6. donosi akte iz svoje nadležnosti,
7. predlaže odluke i druge akte Gradskom vijeću,
8. osigurava izradu i Gradskom vijeću podnosi na usvajanje razvojne planove, investicione programe, prostorne i urbanističke planove i ostale planske i regulacione dokumente koji se odnose na korištenje i upravljanje zemljištem, uključujući zoniranje i korištenje javnog zemljišta,
9. provodi politiku Grada u skladu sa odlukama Gradskog vijeća,
10. izvršava zakone i druge propise čije je izvršavanje povjereno Gradu,
11. utvrđuje organizaciju Službi za upravu i drugih službi Grada,
12. donosi Pravilnik o unutrašnjoj organizaciji Gradskih službi,
13. realizira saradnju Grada sa drugim općinama, gradovima, međunarodnim i drugim organizacijama u skladu sa odlukama i zaključcima Gradskog vijeća i njegovih radnih tijela
14. podnosi izvještaj Gradskom vijeću o ostvarivanju politike Grada i svojim aktivnostima,
15. odlučuje o pitanjima iz radnog odnosa državnih službenika i namještenika u skladu sa
            zakonom,
      16.brine se o zakonitom i pravodobnom obavljanju poslova iz nadležnosti Gradskih službi i      
           poduzima mjere za osiguravanje njihovog efikasnijeg rada,
      17.sklapa ugovore i druge pravne poslove u skladu sa zakonom, Statutom i odlukama 
           Gradskog vijeća,
      18.brine se o urednom i pravilnom korištenju imovine i sredstava Grada,
      19.obavlja i druge poslove utvrđene Zakonom, drugim propisima i Statutom Grada.
      20. daje suglasnost na imenovanja, izbor i razrješenja kada posebnim propisom nije određeno     koji organ u ime Grada obavlja te poslove



POGLAVLJE IV. PRAVNO SLJEDNIŠTVO

Članak 14.
(Pravno sljedništvo)

Grad Novi Travnik je pravni sljednik Općine Novi Travnik i ima zakonom određene nadležnosti Grada i preuzima nadležnosti, prava, obveze i imovinu Općine čiji je pravni sljednik. 
Općinske službe za upravu, stručne i druge službe, tijela uprave i institucije nastavljaju sa radom kao službe, tijela i institucije Grada Novi Travnik.
Javna poduzeća i javne ustanove, čiji je osnivač Općina Novi Travnik nastavljaju sa radom kao javna poduzeća i ustanove Grada Novi Travnik.

Članak 15.
(Mjesna samouprava)

Mjesna samouprava u gradu se ostvaruje u mjesnoj zajednici, kao obaveznom obliku mjesne
samouprave koju Gradsko vijeće osniva svojom odlukom, te u gradskim četvrtima i drugim  oblicima mjesne samouprave, u skladu sa zakonom i Statutom Grada.
Mjesna zajednica ima svojstvo pravne osobe u okviru prava i dužnosti utvrđenim Statutom i 
Odlukom o osnivanju.
Poslovi iz djelokruga mjesne zajednice, organa mjesne zajednice, postupak izbora, 
organizacija i rad organa mjesne zajednice, način njihovog odlučivanja, te druga pitanja od značaja za rad i funkcioniranje mjesne zajednice, uređuju se Statutom mjesne zajednice koji mora biti u skladu sa Statutom Grada.



POGLAVLJE V. PRELAZNE I ZAVRŠNE ODREDBE

Članak 16.
(Primjena propisa)

Odredbe Statuta Općine Novi Travnik („Službeni glasnik Općine Novi Travnik”, broj: 3/08,
2/10 i 2/17) i ostali općinski propisi ostaju na snazi ukoliko nisu u suprotnosti sa ovom Statutarnom Odlukom.

Članak 17.
(Usklađivanje akata)

Statut, svi drugi akti i obilježja uskladit će se sa ovom Odlukom i Zakonom u roku od 12  mjeseci od dana stupanja na snagu Zakona o uspostavljanju Grada Novi Travnik.
Općinske službe za upravu, upravne organizacije i drugi općinski organi i službe stupanjem na snagu ove Odluke nastavljaju s radom kao gradske službe za upravu, gradske upravne orgnizacije i drugi gradski organi i službe.

Članak 18.

(Mandat osoba imenovanih od strane Općinskog vijeća)

Osobe izabrane ili imenovane od strane Općinskog vijeća nastavljaju sa radom u Gradu Novi Travnik do isteka mandata na koji su izabrani ili imenovani, osim ukoliko ne podnesu ostavku ili budu razriješeni, na način i u postupku propisanim zakonom.

Članak 19.

(Primjena Poslovnika o radu Općinskog vijeća Novi Travnik)

Na rad Gradskog vijeća i njegovih radnih tijela, primjenjivat će se odredbe važećeg Poslovnika o radu Općinskog vijeća Novi Travnik, ako nisu u suprotnosti sa Zakonom o Gradu Novi Travnik i Zakonom o principima lokalne samouprave u Federaciji Bosne i Hercegovine („Službene novine Federacije BiH“, broj: 49/06 i 51/09).

Članak 20.
(Registracija Grada)

Najkasnije u roku od 30 dana od dana stupanja na snagu ove Odluke izvršit će se registracija Grada kod nadležnih organa, promjena pečata, tabli sa nazivima i memoranduma, preuzimanje poslova i arhive, dokumentacije i zaposlenika općinskog organa uprave, te poduzeti druge radnje neophodne za funkcioniranje Grada.
U roku iz stava 1. ovog člana javna poduzeća i javne ustanove te drugi organi čiji je osnivač Općina izvršit će promjenu memoranduma, table i pečata, promjene u sudskom registru i druge radnje u cilju usklađivanja sa odredbama ove Odluke.

Članak 21.

(Službeni glasnik Grada Novi Travnik)

Odluke i drugi opći akti Gradskog vijeća nastavljaju se objavljivati u dosadašnjem „Službenom glasniku Općine Novi Travnik“ a koji će stupanjem na snagu ove Statutarne odluke, imati naziv „Službeni glasnik Grada Novi Travnik“.

Članak 22.
(Stupanje na snagu)

Ova Statutarna Odluka stupa na snagu prvog narednog dana od dana objavljivanja u „Službenom glasniku Općine Novi Travnik”.




PREDSJEDATELJICA
 GRADSKO VIJEĆA

____________________
                                     						   Đemila Skopljak  




















O  b  r  a  z  l  o  ž  e  n j  e


I    Pravni temelj:

Pravni temelj za donošenje Privremene Statutarne Odluke Grada Novi Travnik sadržan je u odredbama članka 9. Zakona o gradu Novi Travnik („Službene novine Federacije BiH“, broj: 58/24) člana 127 i 128. Statuta Općine Novi Travnik („Službeni glasnik općine Novi Travnik“, broj: 3/08).

II  Razlozi za donošenje Odluke:

Općinsko vijeće Novi Travnik je na svojoj 11. redovitoj sjednici održanoj 27.01.2022 godine donijelo je Odluku o proglašenju Grada Novi Travnik
Zakon o gradu Novi Travnik  je objavljen u „Službenim novinama Federacije BiH“, broj: 58/2024), u petak 26.07.2024.god  i prema članku 10. stupa na snagu osmog dana od dana objavljivanja u Službenim novinama Federacije BiH. 
Na temelju članka 9. Zakona o Gradu Novi Travnik („Službene novine Federacije BiH“, broj: 58/2024) Privremenu statutarnu odluku Grada Novog Travnika trebaju donijeti općinski vijećnici.
Predlagač  prijedloga Statuta i prijedloga statutarne odluke je nadležno radno tijelo vijeća Povjerenstvo / Komisija  za Statut i propise koje ima nadležnosti utvrđene člankom 36. Poslovnika o radu Općinskog vijeća (Službeni glasnik Općine Novi Travnik”, broj:1/09).
Za dalje funkcioniranje Grada Novi Travnik sukladno Odluci o gradu Novi Travnik(„Službeni glasnik Općine Novi Travnik“, broj:1/22) i Zakona o gradu Novi Travnik ( „Službenim novinama Federacije BiH“, broj: 58/2024) neophodno je donijeti Privremenu Statutarnu Odluku kako bi se u propisanom roku donio novi Statut Grada Novi Travnik, svi drugi akti i obilježja uskladili.

III Financijska sredstva

Za provođenje ove Odluke u proračunu Općine Novi Travnik biti će predviđena potrebna financijska sredstva.

IV  Obrazloženje skraćenog postupka

Pošto se radi o jednostavnom i kratkom aktu – Odluka, to se podnosi u formi prijedloga, gdje konačnu odluku donosi Općinsko vijeće.


. 
  
